מאיר פינקל

מאיר פינקל (נולד ב-29 באפריל 1968) הוא קצין צה"ל במילואים בדרגת תת-אלוף, שימש עד 2019 כמפקד מרכז דדו לחשיבה צבאית בינתחומית. הוא דוקטור במספר תחומים ועוסק במחקר של אסטרטגיה, טקטיקה והיסטוריה צבאית.

שירות צבאי 
עם גיוסו לצה"ל ב-1987 שובץ בחיל השריון. עבר הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקת טנקים. בהמשך שימש כמפקד פלוגת "מגן", עימה לחם בגזרה המערבית ברצועת הביטחון בלבנון, וכמפקד גדוד 9. במסגרת זאת לחם במהלך השנה הראשונה של האינתיפאדה השנייה. שירת כמפקד קורס קציני שריון במשך שנתיים שבמהלכן פעל הגדוד במבצע חומת מגן בקלקיליה ובאזור חברון. ב-2005 מונה למפקד חטיבת מרכבות הפלדה, חטיבת שריון במילואים, ולחם עמה במלחמת לבנון השנייה, בקרבות בכפרים יארון, עייתרון, עינתא, עין אבל, מארון א-ראס, בינת ג'בייל וג'בל עמל. לאחר המלחמה נתמנה לרמ"ח תורת לחימה ותפיסות בזרוע היבשה, תפקיד אותו מילא במשך שבע שנים. ב-2014 החליט הרמטכ"ל בני גנץ למנותו למפקד מרכז דדו לחשיבה צבאית בינתחומית, והוא קודם לדרגת תא"ל. סיים את תפקידו כמפקד המרכז ב-2019. מאז 2019 משמש בתפקיד ראש תחום המחקר של מרכז דדו.

ספריו
 ב-2007 יצא לאור ספרו על הגמישות – התמודדות עם הפתעה טכנולוגית בשדה הקרב באמצעות גמישות והסתגלות בהוצאת מערכות. הספר זכה בפרס יצחק שדה. הספר תורגם לאנגלית ויצא לאור בשנת 2011 בהוצאת אוניברסיטת סטנפורד, בשם On Flexibility.
 ב-2013 יצא לאור ספרו אתגרים ומתחים בתהליך בניין הכוח בהוצאת מערכות, עליו זכה בפרס מולדובן לספרות צבאית מקורית. על בסיס ספר זה יצא לאור הספר: Military Agility, University Press Of Kentucky, 2020
 ב-2018 יצא לאור ספרו הרמטכ"ל - מחקר השוואתי של שישה היבטים בתפקודו של מפקד הצבא בהוצאת מערכות ומודן, עליו זכה שוב בפרס מולדובן לספרות צבאית מקורית. על בסיס ספר זה יצא לאור הספר: Studies in Generalship: Lessons from the Chiefs of Staff of the Israel Defense Forces,Hoover Institution Press - Stanford University, 2021.
 ב-2020 יצא לאור ספרו המטכ"ל – כיצד הוא לומד, מתכנן ומתארגן בהוצאת מערכות ומודן.
 ב-2022 יצא לאור ספרו מפקדת חיל־האוויר – תהליכי בניין הכוח ופיתוח התוכניות להפעלתו בהוצאת מערכות-מודן.

חיים אישיים
פינקל הוא בעל תואר דוקטור בביולוגיה אבולוציונית מאוניברסיטת חיפה, ותואר דוקטור נוסף, במדעי המדינה מאוניברסיטת בר-אילן. ב-2019 קיבל תואר שלישי נוסף בארכיאולגיה פרה-היסטורית. הוא בוגר המכללה לביטחון לאומי. נשוי ואב לשלושה וכיום עובד במשרה חלקית בתור מורה להיסטוריה בבית הספר העל-אזורי תפן.

לקריאה נוספת
 מאיר פינקל בדף מפקדי מרכז דדו
 .

קישורים חיצוניים 

 אופיר ששון ושיר פילו, מיישמים קדימה, ביטאון ביבשה, גיליון 16, ינואר 2011
 דני אשר, על הגמישות / מאיר פינקל, "ישראל דיפנס", 3 במאי 2011
 
 ספר חדש שיצא לאור בהוצאת "מערכות: המטכ"ל מאת מאיר פינקל, אתר צה"ל, אוקטובר 2020
 

ממאמריו:
 
 
 
 
 
 
 
 לכידות תפיסתית כמרכיב באפקטיביות של צה"ל, בין הקטבים 14, דצמבר 2017, עמ' 101–114
 
 
 תא"ל במיל' מאיר פינקל, בניין הכוח למבצע "ערצב 19" (1973–1982), בין הקטבים 20, יולי 2019, עמ' 89–117
 תא"ל במיל' מאיר פינקל וערן אורטל ,כרייה יצירתית מן העבר בחינה ביקורתית של תפיסות באמצעות היסטוריה התפתחותית,בין הקטבים יולי 2019, עמ' 261–276
 
 "אסטרטגיית צה"ל" – ניתוח המסמכים משנת 2002 עד 2018 – מה הם מלמדים על הרמטכ"לים ועל צה"ל?, עדכן אסטרטגי, כרך 23, גיליון 4, המכון למחקרי ביטחון לאומי, אוקטובר 2020, עמ' 3–13
 
 תיאום ציפיות: מהו ניצחון במלחמת לבנון הבאה ומהו מחירו, בין הקטבים, דצמבר 2022.

הערות שוליים 

מפקדי חטיבת מרכבות הפלדה
בוגרי המכללה לביטחון לאומי
בעלי תואר דוקטור מאוניברסיטת בר-אילן
בעלי תואר דוקטור מאוניברסיטת חיפה
זוכי פרס מולדובן
תתי-אלופים בצה"ל
מפקדי מרכז דדו לחשיבה צבאית בינתחומית
ישראלים שנולדו ב-1968